ইয়ালামলাম

মিকাত ইয়ালামলাম (আরবি: ميقات يلملم) পাঁচটি মিকাতের মধ্যে অন্যতম একটি যা নবী মুহাম্মদ হজ্বের উদ্দেশ্যে মক্কা প্রবেশ করতে ইহরাম বাঁধার জন্যে নির্দিষ্ট করে দিয়েছেন। এটি মক্কা দক্ষিণে অবস্থিত সমস্ত অঞ্চল থেকে আসা সমস্ত হজ্বযাত্রীদের জন্য নির্ধারিত মীকাত। বর্ণনা মিকাত ইয়ালামলাম বর্তমানে সৌদি আরবের মক্কা প্রদেশের একটি মসজিদ। এটি মক্কার ১০০ কিলোমিটার (৬২ মাইল) দক্ষিণ পশ্চিমে এবং আল লিথে ৯০ কিলোমিটার (৫৬ মাইল) উত্তরে অবস্থিত। মিকাত ইয়ালামলাম ঐতিহাসিকভাবে ওয়াদি ইয়ালামলামের প্রাণকেন্দ্র। বর্তমান অবস্থান সৌদি সরকারের তৈরি রেড সাগর উপকূলীয় রাস্তার (ন্যাশনাল রোড নং ৫) এর কাছাকাছি, যা সায়া (سعيا নামে পরিচিত। উপত্যকার বাসিন্দারা উপত্যকার উজান অংশে হুযাইল গোত্রের বনি ফাহম ও বনি সাহলা শাখার বসতি রয়েছে। উপত্যকার ভাটির দিকে কিনানা গোত্রের বনি শা'বা শাখাভুক্ত জাহাদলা উপজাতির বসবাস। উপত্যকার উত্তরাঞ্চলের উপনদীগুলো হুযাইলের ভূখণ্ডের অন্তর্গত। উপত্যকাটিতে আল-লিথ আমিরাতের অধীন একটি প্রশাসনিক কেন্দ্র অবস্থিত। কবিতায় উল্লেখ প্রাচীন আরবি কবিতায় ইয়ালামলাম উপত্যকার উল্লেখ পাওয়া যায়। আবু দাহবাল আল-জুমাহি এ প্রসঙ্গে বলেন: আমি মক্কার কেন্দ্রস্থল থেকে এর মধ্য দিয়ে যাত্রা করেছিলাম, যখন মুয়াজ্জিন নামাজের জন্য আজান দিয়েছিলেন এবং অন্ধকার নেমে এসেছিল। কোনো রাখাল নিদ্রায় আচ্ছন্ন হয়নি, আর কোনো রাত্রিযাত্রীও শিবিরে ফিরে আসেনি, যতক্ষণ না আমি ইয়ালামলাম অতিক্রম করেছিলাম। হাদিসে উল্লেখ ইবনে আব্বাস (রা.) থেকে বর্ণিত, তিনি বলেন, আল্লাহর রাসুল (সা.) মদিনাবাসীদের জন্য যুল-হুলাইফাহ, সিরিয়াবাসীদের জন্য আল-জুহফাহ, নজদবাসীদের জন্য কার্নুল মানাজিল এবং ইয়েমেন ও তিহামাহবাসীদের জন্য ইয়ালামলামকে মিকাত হিসেবে নির্ধারণ করেন। তিনি বলেন, “এসব স্থান তাদের জন্য এবং তাদের অধিবাসী ব্যতীত অন্য যে কেউ এসব পথ দিয়ে আসে, তার জন্যও; যদি সে হজ বা উমরা পালনের ইচ্ছা পোষণ করে। আর যে ব্যক্তি এসব স্থানের অভ্যন্তরে অবস্থান করে, তার মিকাত হবে তার নিজ গৃহ থেকে। একইভাবে, মক্কাবাসীরাও সেখান থেকেই তাদের ইহরাম গ্রহণ করে।” (বুখারী ও মুসলিম কর্তৃক বর্ণিত) আরও দেখুন মিকাত হজ ওমরাহ তথ্যসূত্র